gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu gu gu gu gu en gu gu gu gu gu gu gu la gu gu gu gu gu gu gu gu gu gu gu gu gu en en ca es es en en en en en en en es en gu gu gu gu gu gu gu gu gu gu en en gu en en en en gu gu gu en en en en en en en en en gu en gu en en en en en en en gu gu en en en gu gu en en en en en en en en gu en en en en en en en en en de en en en en en gu gu en en en gu en en en gu en en en en en en en gu en lt en gu en en en en gu en en en en en gu gu gu gu gu gu en en gu gu gu gu en en en en gu gu gu en en en en en en en en en en en en en en en en en en en en en en en en en en en en en en en en en en en en gu en en en en en gu en en en en fr en en en gu gu gu gu gu gu gu gu gu gu gu gu gu gu en gu gu gu gu en en en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu gu gu en en en en en en en
ReadGujarati.com: પ્રયાગ – અશ્વિન મ. વસાવડા
પસંદ કરો પ્રથમ પાનું અનુક્રમણિકા – ટૂંકીવાર્તાઓ – નિબંધો – કાવ્યો અને પદ્ય – ગઝલો – અધ્યાત્મિક લેખો – હસો અને હસાવો – સાહિત્ય લેખો – બાળસાહિત્ય – અન્ય લેખો – પ્રકીર્ણ – ડાઉનલોડ – લેખ શોધો – મહિનાવાર લેખો – ગુજરાતીમાં લખો – ગુજરાતી કેલેન્ડર – આપનો લેખ મોકલાવો – આપનું યોગદાન સંપર્ક
બહારથી આવી ત્યારે જ આરાધનાને લાગ્યું હતું કે ‘મૉમ’ કંઈ ધૂંધવાયેલી છે. થોડા સમય પછી તેણે મજાક કરી : ‘મૉમ, મનમાં મનમાં શું બબડે છે ? કોઈ મંત્ર જાપ કરે છે ?’ – અને ભદ્રા આરાધના ઉપર ગુસ્સે થઈ. વળી આરાધનાએ હસતાં કહ્યું : ‘પણ કારણ વગર આટલી બૂમો શું પાડે છે ?’
‘હું કારણ વગર બૂમો પાડું છું એમ ? આરાધના હું તો હવે બધાંને જવાબ આપીને થાકી છું.’
‘તો જવાબ ન દેવો, કહેનાર જે કહે તે એક કાનેથી સાંભળી બીજે કાનેથી કાઢી નાખવું.’ ભદ્રાનો ગુસ્સો જેમ જેમ વધતો ગયો તેમ તેમ આરાધના વધુ ને વધુ હળવાશથી મજાક કરતી રહી.
‘એમ મજાકમાં ન લે. આ ગંભીર વાત છે. મારે તારો કેટલો બચાવ કરવો ? આજે પેલી મંગળા કહે, તેં દીકરીને બહુ મોઢે ચઢાવી હતી ને તે શું પરિણામ આવ્યું ? આબરૂના કાંકરા કર્યા. ભણવાને બહાને બહાર મોકલી દીધી અને પછી અનાથાશ્રમમાંથી છોકરો દત્તક લીધો, દત્તક લીધો તેવો ઢોલ પીટ્યો છે, પણ અમે કંઈ બોઘાં નથી કે સમજીએ નહીં.’
આરાધનાએ હસીને કહ્યું : ‘તો એમ કહેને કે મંગળામાસીનો ગુસ્સો મારી ઉપર ઠાલવે છે.’
‘તારે કહેવું હતું ને કે મંગળાબહેન, તમે જે કહો છો તે સાચું કહો છો.’
ભદ્રાએ કહ્યું : ‘ના, પણ ગામને મોઢે ગળણું ન બંધાય, સમજીને ? ગામ આખું જાણે છે કે તું અનાથાશ્રમમાં નોકરી કરે છે. ત્યાંથી છોકરો લાવી છે. લોકોને શંકા તો થાય ને ? કોઈ કુંવારી છોકરીએ દત્તક-બાળક લીધું એવું જાણ્યું છે ? તારો આ આદર્શવાદ તને મોટું નુકશાન કરે છે. એ કેમ સમજતી નથી ?’
‘મૉમ, મંગળામાસી અને તેની ઉંમરની માસીઓ, કાકીઓ, ફોઈઓ ચાડીચૂગલી, શંકાકુશંકા સિવાય બીજું કરે છે શું ? હું દત્તક બાળક લઉં તેમાં આ બધાંના પેટમાં શું દુઃખે છે ? આ વિચાર સમજવાની પચાવવાની તેમની માનસિક ક્ષમતા કે કક્ષા જ નથી. તેઓને આવા ગંદા વિચાર જ આવવાના, પણ મને આવી ટીકાની કોઈ અસર નથી.’
‘ના, બેટા, પણ આ તારી હરવાફરવાની, મોજમજા કરવાની ઉંમર છે. આ બાળક ઘરમાં આવ્યા પછી તું તારી બહેનપણી સાથે હરીફરી શકતી નથી, પહેલાંની જેમ ફિલ્મ જોવા જઈ શકતી નથી. એક માની જેમ તેને સાચવવામાં તારો દિવસ પસાર થઈ જાય છે, તેમાં તું બંધાઈ ગઈ છે.’
‘માની જેમ નહીં, હવે તેની મા જ છું, એ મારો દીકરો છે.’
‘પરણવું નથી ? સારા કુટુંબનો ભણેલો છોકરો તને આ છોકરા સાથે સ્વીકારશે ?’
‘નહીં સ્વીકારે તો એવા શંકાશીલ પતિ કરતાં હું કુંવારી રહી મારા મુન્નાને મોટો કરીશ.’
પિતાના અકાળે અવસાન પછી ઘરનો આર્થિક બોજો ઉપાડવા માટે એમ.એ. પૂરું થતાં પી.એચ.ડી. કરવાની ઈચ્છા પડતી મૂકી આરાધનાએ નોકરી કરવાનું નક્કી કર્યું. પિતા જે અનાથ-આશ્રમના ટ્રસ્ટી સભ્ય હતા તેમાં જ તેને નોકરીની ‘ઑફર’ થઈ અને તેણે અનાથ-આશ્રમમાં નોકરી શરૂ કરી. ‘મૉમ’ની ઘણી સલાહસૂચના મળી : ‘વધારે પડતું બોલવું નહીં, કોઈ સાથે બહુ છૂટ ન લેવી, તારા પપ્પાની જેમ જ બાળકોને પ્રેમથી સાચવજે’ વગેરે…. આરાધનાએ જવાબ આપતાં કહેલું : ‘તું પણ શું મૉમ, હું થોડી નાની છું ? અને હા પપ્પા સાથે વારંવાર ત્યાં ગઈ છું ત્યારથી એ નિર્દોષ બાળકો તરફ મને લાગણી છે.’ થોડા દિવસોમાં જ ત્યાંના ભૂલકાંઓ સાથે તે હળીમળી ગઈ. બાળકો પણ તેની સાથે હળીમળી ગયાં. બાળકોને ભણાવવાં, રમાડવામાં તે ગળાબૂડ થઈ ગઈ. બાળકોને નવી નવી વાર્તા કહે, નવી નવી રમતો શીખવે, તેની સાથે રમે, પર્યટન-પ્રવાસનું આયોજન કરે.
એક અઢી-ત્રણ વર્ષનો છોકરો આરાધનાને ખૂબ ગમી ગયેલો. તેની તે વિશેષ સંભાળ લેતી. તે છોકરો પણ આરાધનાને હળી ગયેલો. એક દિવસ રમતાં રમતાં તે પડી ગયો. આરાધનાને વળગીને તે રડવા લાગ્યો. તેને છાતીએ ચાંપી, માથામાં હાથ ફેરવતાં તેનાથી બોલી જવાયું : ‘જો કીડીની મા મરી ગઈ, મારો ડાહ્યો દીકરો રડે નહીં.’ જાણે કે તેને વીજળીનો આંચકો લાગ્યો, ‘અરે આ બિચારાને મા શું એ ખબર જ ક્યાં છે ?’…. અને તે ક્ષણે જ તેના મનમાં ઝબકારો થયો. ‘આ બાળકને હું દત્તક લઉં તો ?’ આશ્રમના ટ્રસ્ટી મંડળ પાસે રજૂઆત કરી. નિયમાનુસારની શરતોને આધીન આરાધનાની માંગણી માન્ય રાખવામાં આવી. આરાધના દત્તક બાળકને પોતાને ઘેર લાવી કુંવારી મા બની. ભદ્રાને આરાધનાનો આ નિર્ણય ગમ્યો તો ન હતો. ‘લગ્ન કરવાની ઉંમરની કુંવારી છોકરી આ રીતે બાળક દત્તક લે તે યોગ્ય ન કહેવાય, તારાં લગ્ન થવામાં મુશ્કેલી પડશે, લોકો ગમે તેવી શંકા કરશે, વાતો કરશે.’ વગેરે ત્યારે જ આરાધનાને સમજાવેલું. – પણ આરાધના મક્કમ રહી હતી, ‘તું મારી ચિંતા ન કર. કદાચ કુંવારા રહેવું પડશે તો પણ રહીશ. આ મારો દીકરો મોટો થઈને મારો આધાર બનશે જ ને ? સમાજે ફેંકી દીધેલા એક નિર્દોષ અનાથ બાળકને માનો પ્રેમ મળશે, તેનું ભવિષ્ય હું ઊજળું બનાવીશ તે તું કેમ વિચારતી નથી. હું તો કહું છું બાળકવિહોણા દંપતીએ અનાથાશ્રમમાંથી બાળક દત્તક લઈ લેવું જોઈએ. અનાથ બાળક માતા-પિતાના પ્રેમમાં ઊછરે, ભણે અને તેનું ભવિષ્ય ઊજળું બને, તે મોટો કે મોટી બનીને માતા-પિતાના ઘડપણમાં સહારો બને અને એ દીકરો મા-બાપને ઘરડાં-ઘરમાં નહીં મોકલે પણ ઘરમાં તેની પૂજા કરશે, સમજીને ?’
આમ તો ભદ્રા પણ પોતાના પતિની વિચારધારાએ સમાજસેવાની પ્રવૃત્તિઓ સાથે સંકળાયેલી હતી. સામાન્ય સ્ત્રીમાં હોય તેવા જૂના વિચારો, રૂઢિઓ અને પરંપરાઓથી અલાયદો જ વ્યવહાર અને વર્તન કરતી હતી. અનાથઆશ્રમ માટેની ઘણી ખરી પ્રવૃત્તિઓમાં તેણે પતિને સાથસહકાર આપ્યો હતો. તેને પણ અનાથ બાળકો તરફ અનુકંપા હતી. વારંવાર તે આશ્રમની મુલાકાત પણ લેતી…. પણ છતાં તે સ્ત્રી હતી, મા હતી. જ્ઞાતિ સમાજથી તે ડરતી તો ખરી જ. થોડા સમયમાં જ જ્ઞાતિ, સમાજમાં વાત ચર્ચાતી થઈ : ‘કુંવારી મા બની છે અને છુપાવે છે કે બાળક દત્તક લીધું છે. ભણવાને બહાને દીકરીને બહાર મોકલી દીધી. અનાથઆશ્રમમાં નોકરી મેળવી અને પોતાનું બાળક દત્તક લીધું. બાપ ત્યાં નોકરી કરતા એટલે બધું ઢાંકી દીધું.’
પેધેલી સ્ત્રીઓ ભદ્રાને પૂછતી : ‘ભલા કુંવારી છે ત્યાં છોકરું દત્તક લેવાની શું જરૂર પડી ?’ કોઈ વળી મશ્કરી કરતું : ‘નાનીમા શહેરમાં જઈ બની ગયાં ?’ વળી કોઈ કહેતું : ‘શહેરમાં જઈ ડબલ એમ.એ. થઈ આવી.’ ભદ્રા સાંભળે તેમ અંદર અંદર વાત કરતી : ‘છોકરા સાથે એને પરણશે કોણ ?….. કોઈ બીજવર છોકરાંવાળો મળી જશે…… ના, બીજવરો પણ ચારિત્ર તો જુવે હો….!’ આવું આવું સાંભળીને ભદ્રા ત્રાસી ગઈ હતી અને તેથી જ આજે મંગળાએ કહ્યું તેનો ગુસ્સો ઘરમાં આવી આરાધના ઉપર ઉતાર્યો.
આજે આરાધનાનું માગું આવ્યું. ચાલીસેક વર્ષના પુરુષને લઈને તેની મા આવેલી. મા-દીકરાને જોતાં જ આરાધનાથી હસી પડાયું. ભદ્રાએ ઔપચારિક આવકાર આપ્યો. પુરુષ તોતડું અને આવતાં સાથે વધારે પડતું બોલતો હતો તેથી આરાધનાએ તેની મશ્કરી શરૂ કરી.
‘તમે શું ભણેલા છો ?’
‘જૂનું મેટ્રિક પાસ છું !’
‘એમ ? જૂનું મૅટ્રિક તો બહુ અઘરું હતું નહીં ?’ આરાધનાએ પૂછ્યું.
‘અરે હા, બહુ અઘરું. હું ચોથી ટ્રાયલે પાસ થઈ ગયેલો.’
‘ઘણું સારું કહેવાય. ચોથી ટ્રાયલે પણ પાસ તો થઈ ગયા ને !’ પછી આરાધનાને આગળ ચલાવ્યું, ‘નોકરી ક્યાં કરો છો ?’
પુરુષે પોરસાતાં જવાબ આપ્યો : ‘એક દવા કંપનીમાં વર્કર છું. પાંચ હજાર રૂપિયા પગાર મળે છે. બીજા સાત-સો-આઠસો ઓવરટાઈમ કરી લઉં છું. દિવાળીમાં ‘બોનસ’ પણ મળે….. આપણા રામ શોખીન એટલે પૈસા બચે નહીં.’
‘ના, ના પૈસા બચાવીને શું કામ છે ? જલસા જ કરી લેવા.’ આરાધનાએ હસીને કહ્યું.
પુરુષની માએ વાત શરૂ કરી, ‘બહેન, બે મહિના પહેલાં બિચારાની વહુ કૅન્સરની બીમારીમાં ગુજરી ગઈ. સાત વર્ષની દીકરી છે. હું તો હવે ખર્યું પાન કહેવાઉં. દીકરીની જાત, મોટી થતી જાય તેમ માની જરૂર પડે, વળી બહેન જમાનો કેવો ખરાબ છે ? મા ઘરમાં હોય તો બધા પ્રકારનું ધ્યાન રાખે. તમારા છોકરાને બાપ મળી જાય. અમારી છોકરીને મા મળી જાય.’
ભદ્રાએ અકળાતાં કહ્યું : ‘પણ બહેન, મારી દીકરી તો હજી ત્રેવીશ વર્ષની જ છે. એમ.એ. પાસ છે, અમારે ઉતાવળ નથી કરવી.’
‘પણ બહેન, એ ભૂલ કરી બેસી છે તે છોકરા સાથે ક્યાં સુધી ઘરમાં સાચવશો ?’
હવે આરાધના ગુસ્સે થઈ : ‘માજી, તમે વડીલ છો, મારા ઘરમાં બેઠાં છો તેથી તમારું અપમાન નથી કરતી, પણ મહેરબાની કરી તમે જાવ. મારે તમારા કુંવર સાથે નથી પરણવું.’
તે પછી થોડા દિવસોમાં એક ડાયવોર્સીનું માગું આવ્યું. એક અપંગનું પણ આવ્યું. ભદ્રા વધુ ને વધુ હતાશામાં આવી ગઈ. ‘બેટા, મારી જ ભૂલ થઈ કે મેં તને ત્યાં નોકરી કરવા મોકલી. અનાથઆશ્રમમાં ગઈ તો છોકરો લાવીને ? હવે થોડી બાંધછોડ કરી તારે સગાઈ કરી લેવી જોઈએ.’
‘મૉમ, તું ક્યાં સુધી આમ જીવ બાળ્યા કરીશ ? મેં તને કેટલી વાર કહ્યું કે દત્તકબાળકને કારણે હું લગ્ન કરવામાં કોઈ ‘કૉમ્પ્રોમાઈઝ’ કરવા નથી માગતી, મને ગમતો અને મારા લેવલનો છોકરો મળશે તો જ લગ્ન કરીશ.’
અનાથાશ્રમમાં દર અઠવાડિયે એક યુવાન ડૉક્ટર ‘વિઝિટ’માં આવતા; અવેતન માત્ર સેવાના ઈરાદાથી જ આવતા. આવે ત્યારે આશ્રમનાં બાળકો માટે બિસ્કિટ, ચૉકલેટ, ફળો, મીઠાઈ, રમકડાં, કપડાં એમ જુદું જુદું લાવે, બાળકોની શારીરિક તપાસ કરી જરૂર પ્રમાણે દવા પણ મોકલે. બાળકો સાથે વાતો કરે, માથે હાથ ફેરવી પ્રેમ આપે. આરાધનાને ડૉકટરનું આવું વર્તન ઘણું ગમતું. તે ડૉક્ટર સાથે તેની મદદમાં રહેલી. ડૉક્ટર પણ આરાધના સાથે હળીમળી ગયેલા. મજાકિયા સ્વભાવના; આરાધનાને કહેતા : ‘મૅડમ, તમે તો ‘સોશ્યોલૉજી’નાં સ્ટુડન્ટ છો, તમારા સમાજને સમજાવો કે અનાથઆશ્રમોમાં બાળકો અને વૃદ્ધાશ્રમોમાં મા-બાપને ન મોકલે.’ આરાધના હસતી. આરાધનાને આ ડૉક્ટર ગમી ગયેલો; પણ તેના દત્તક બાળકને કારણે એક છોકરીના અલ્લડ બાપ, ડાયવોર્સી અને અપંગનું માગું આવ્યા પછી આ ફાંકડા એમ.ડી. ડિગ્રીધારી ડૉક્ટરને મનમાં પણ ચાહવો તે તેનું અપમાન ગણાય તેમ મનોમન વિચારતી.
તે દિવસે તેના પુત્રને સખત તાવ આવ્યો.
ચિંતાતુર આરાધનાએ ડૉક્ટરને ફોન કર્યો : ‘સોરી સર, તમને આ ‘ઑડ ટાઈમ’માં ડીસ્ટર્બ કરું છું, પણ મારા બાબાને ‘હાઈટેમ્પરેચર’ છે. તમારી ક્લિનિકે પહોંચું ? તમે અત્યારે આવી શકશો ?’
‘અરે મૅડમ, અમારે ડૉકટરોને ‘ઑડટાઈમ’ હોતો જ નથી. એનીથીંગ કેન હેપન ઈન એની બૉડી એની ટાઈમ, અન્ડરસ્ટેન્ડ ? યુ આર વેરી વેલ વૅલકમ.’ આરાધના તેના પુત્રને લઈને પહોંચી એ પહેલાં ડૉક્ટર આવી ગયેલા. ડૉક્ટરે બાળકને તપાસી કહ્યું : ‘આને ‘ઑબ્ઝર્વેશન’માં રાખવો પડશે. ‘એડમીટ’ કરી દઉં છું. કાલે સવારે ‘બ્લડ-યુરિન’ ની તપાસ કરાવી લેશું. ડોન્ટવરી, આમ તો હમણાં વાયરલ ઈન્ફેકશન બહુ કોમન છે.’ કેસ પેપર તૈયાર કરતાં ડોક્ટરે પૂછ્યું :
‘શું નામ છે બાબાનું ?’
‘પ્રયાગ.’ આરાધનાએ જવાબ આપ્યો.
આરાધનાએ અચકાઈને કહ્યું : ‘પ્રયાગ આરાધના જોષી.’
ડૉક્ટરે આરાધનાની સામે જોયું. આરાધના નીચું જોઈ ગઈ.
એ રાતે મોડે સુધી ડૉક્ટર દર્દી બાળકના પલંગ પાસે આરાધના અને ભદ્રા સાથે વાતો કરતા બેસી રહ્યા. થોડા થોડા સમયે ‘ટેમ્પરેચર’ માપે, દવા, ઈંજેકશન આપ્યાં અને કુટુંબની વ્યક્તિની જેમ વાતો કરતાં બંનેનું ટેન્શન હળવું કરતા રહ્યા.
‘તમે રાતે જમ્યા વિના આવ્યા હશો.’ કહી આરાધના, ભદ્રાની ના છતાં ચા-નાસ્તો પણ મગાવ્યા. ચોવીસ કલાકની સારવારને અંતે ‘ટેમ્પરેચર’ ઊતર્યું. એક વધુ દિવસ ‘ક્લિનિક’માં રાખી ત્રીજે દિવસે ‘ડીસ્ચાર્જ’ આપ્યો. આરાધનાએ પર્સ ખોલી રૂપિયા કાઢતાં કહ્યું :
‘સર, કેટલી ફી આપવાની ?’
ડૉક્ટરે સાહજિક રીતે કહ્યું : ‘એમ કરો મૅડમ, ચેકબૂક સાથે હોય તો તમારી સહી કરીને કોરો ચેક આપો, મારે જ્યારે જેટલી જરૂર પડશે ત્યારે તેટલા રૂપિયા લઈ લઈશ.’ આરાધના અને ભદ્રાએ ખૂબ કહ્યું પણ ડૉક્ટરે ફી ન લીધી.
તે પછીના ત્રીજે દિવસે ફોન આવ્યો.
‘હેલ્લો, ભદ્રાબહેન બોલે છે ?’
‘બહેન હું ડૉકટર નીલ મહેતાની મધર બોલું છું. મારે વ્યવહારિક વાતે તમને મળવા આવવું છે. રવિવારે સવારે અનુકૂળ બનશે ?’
ભદ્રાએ કહ્યું : ‘નમસ્તે, હા, જી.’
ભદ્રાને અને આરાધનાને આશ્ચર્ય થયું. ભદ્રા ધીમેથી બોલી, ‘વ્યવહારિક વાતે ?!…. ડૉક્ટર જાણે છે કે આરાધનાએ કેસપેપરમાં પપ્પાનું નામ પૂછ્યું ત્યારે પ્રયાગ આરાધના જોષી લખાવેલું – આરાધનાને બાળક છે, પપ્પાનું નામ નથી છતાં….?’ થોડી ક્ષણોની શાંતિ પછી ભદ્રાએ આરાધનાને પૂછ્યું :
‘આ ડૉક્ટર ડાયવોર્સી તો નથી ને ?’
આરાધનાએ હસીને કહ્યું : ‘થોભો અને રાહ જુઓ. રૂબરૂ મળશે ત્યારે ખબર પડશે જ ને ?!….’ પછી મનમાં જ બોલી, ‘કદાચ ડાયવોર્સી હશે તો પણ મારા મનમાં તો તે વસી જ ગયો છે.’
બીજે દિવસે ક્રમ અનુસાર ડૉક્ટર અનાથઆશ્રમની વિઝિટમાં આવ્યા. આજે આરાધના શરમાતાં તેનાથી થોડી અળગી રહી. ફ્રી થયા પછી દર વખતની જેમ આરાધના ને ડૉક્ટર ચા પીવા આવ્યાં. આરાધના આજે મૂંગી જ રહી. ડૉ. નીલે મજાક કરતાં કહ્યું : ‘કેમ આરાધના, આજે મારે તમને પણ તપાસવાનાં છે ?’ હંમેશ તે ‘મૅડમ’થી સંબોધન કરતા હતા આજે ‘આરાધના’ સંબોધન કર્યું. સંબોધન સાંભળતાં રોમાંચ અનુભવતાં આરાધનાએ ડૉક્ટર સામું જોયું, પછી હસીને નીચું જોઈ કહ્યું, ‘નો, સર.’
‘બાય ધ વે આરાધના, ગઈ કાલે મારી મમ્મીએ તમારી મમ્મીને ફોન કરેલો, પણ એ બે વડીલો મળે તે પહેલાં હું તમારી ઈચ્છા જાણી લેવા માગું છું. આઈ મીન…. યુ અન્ડર સ્ટેન્ડ મી.’
‘પ્લીઝ, આરાધના, નીલ નહીં કહી શકો ?’
વળી આરાધનાએ ડૉક્ટરની હસતી આંખોમાં આંખ પરોવી.
‘હા, તો મેં મારી મમ્મીને મારી ઈચ્છા જણાવી અને મમ્મીને પણ મારી પસંદગી ગમી અને તમારી મમ્મીને મળવા આવવાનું નક્કી કર્યું છે.’
‘સર, તમે તો જાણો છો ને મારે પુત્ર છે.’
‘જુઓ, આરાધના, અમે ડૉક્ટર રોગનું નિદાન કરતાં પહેલાં પગથી માથા સુધી દર્દીને શાંતિથી તપાસીએ છીએ. જરૂર પ્રમાણે બ્લ્ડ, યુરિનની તપાસ કરાવીએ છીએ. સ્ક્રીનીંગ, એક્સ-રે, સોનોગ્રાફી વગેરે પણ કરીએ છીએ અને પછી જ રોગના નિદાનનો નિર્ણય કરીએ છીએ. સમજ્યાં ?’ પછી થોડું અટકીને ઉમેર્યું, ‘હા આરાધના, હું જાણું છંં કે તમે અનાથઆશ્રમમાંથી પુત્ર દત્તક લીધો છે, એ પણ જાણ્યું કે તમારું કુટુંબ અને સમાજ તમે જ એ પુત્રને જન્મ આપ્યો છે તેવો કાદવ ઉછાળે છે. તમારા ચારિત્ર ઉપર શંકા કરે છે અને તમારાં અપમાનજનક માગાં આવે છે. તમારી મમ્મી તમને એ બાળક પાછું અનાથઆશ્રમને સોંપી દેવા સમજાવે છે; પણ તમે તમારા નિર્ણયમાં મક્કમ છો. આથી વિશેષ કંઈ કહેવું છે ? આ બે-ત્રણ દિવસમાં તમારી પૂરતી માહિતી મેળવી લીધી છે ને ?’
આરાધનાએ કહ્યું : ‘એ જાણવા છતાં તમે અને તમારી મમ્મી મને પસંદ કરો છો ?’
ડૉ. નીલે ગંભીર બનતાં કહ્યું : ‘હા, એમ કહું તો એ વધુ યોગ્ય છે કે એ જાણ્યા પછી જ મેં અને મમ્મીએ તમારી પસંદગી કરી છે.’
આરાધના ફાટી આંખે ડૉક્ટર સામે જોઈ રહી. તેનાથી મોટેથી બોલાઈ જવાયું : ‘પણ કેમ, સર ?’
‘રીલેક્સ આરાધના, મેં મારો અને મમ્મીનો નિર્ણય તમને જણાવી દીધો, હવે તમારે અને તમારી મમ્મીએ જે નિર્ણય કરવો હોય તે કરજો.’
થોડા દિવસો પછી સૌના આશ્ચર્ય વચ્ચે શહેરના એક નામાંકિત ડોક્ટર નીલ અને આરાધનાનાં લગ્ન ઊજવાયાં. અનાથ-આશ્રમના પ્લોટમાં જ પ્રસંગ ઊજવાયો. વરઘોડિયું ઘરે આવ્યું. ડૉ. નીલની મમ્મીએ ઉત્સાહ અને ઉમંગભર્યા હેતથી વરઘોડિયું પોંખ્યું, આશીર્વાદ આપ્યા. આરાધનાની આંગળી પકડી ઊભેલા પ્રયાગને ડોક્ટરની મમ્મીએ તેડી લઈ બચીઓ ભરતાં કહ્યું : ‘દાદીનો દીકરો આવી ગયો…?’ મમ્મી પ્રયાગને તેડીને અંદર ગઈ. નીલે દરવાજા ઉપરની ‘નેમ પ્લેટ’ આરાધનાને બતાવી અને પોતે જ વાંચી :
‘ડૉ. નીલ મમતા મહેતા, એમ.ડી.’
આરાધનાએ આશ્ચર્યથી નીલ સામે જોયું.
‘હા આરાધના, યુવાનવયે વિધવા થયા પછી બાળકવિહોણી મમ્મીએ મને હું એક-દોઢ વર્ષનો હતો ત્યારે જ અનાથઆશ્રમમાંથી મને દત્તક લીધો હતો.’
Share this on WhatsApp
Email This Article ·  Print This Article ·  Save article As PDF ·   Subscribe ReadGujarati
« Previous ભીતરની આંખે કેમેરા માંડનાર : અશ્વિન મહેતા – ભદ્રાયુ વછરાજાની
સિનેમાની શોધ : વિલિયમ ફ્રીઝ ગ્રીન – ડૉ. કિશોર પંડ્યા Next »
આ પ્રકારનું અન્ય સાહિત્ય:
સમય – હિમાંશી શેલત
એણે નરેન્દ્રની કોઈ નિશાની ઘરમાં રાખી નહોતી. હમણાં જ એનો એકાદ રૂમાલ હાથમાં આવેલો. નવા જેવો હતો, તો તે બારી બહાર ફેંકી દીધો હતો. નક્કી જ કરેલું કે નરેન્દ્રની એક પણ વસ્તુ એના ઘરમાં જોઈએ નહિ. પતી ગયું બધું હવે. અને નરેન્દ્ર વગર જીવન પણ સારી રીતે ગોઠવાઈ ગયું હતું. નોકરી કરવા જવાતું હતું, સાંજે ઘેર આવ્યા પછી ભૂખ લાગતી ... [વાંચો...]
જૈસે કો મિલા તૈસા.. – મહેશ દવે
(૧) જૈસે કો મિલા તૈસા મુલ્લા નસરુદ્દીન ભારે ચતુર હતા. જેવા સાથે તેવા થઈ છેતરનારને છેતરતા. મુલ્લા નસરુદ્દીનના ગામમાં ત્રણ મૌલવી આવી ચડ્યા. ચોરામાં આવી મૌલવીઓએ કહ્યું, ‘અમે જે સવાલ કરીએ તેનો જવાબ તમારા ગામમાંથી કોઈ આપી નહીં શકે. કાં તો જવાબ આપો, નહીં તો અમને નજરાણું ધરો.’ ગામની આબરૂનો સવાલ હતો. ગામલોકોએ વિચાર્યું, મુલ્લાને બોલાવીએ. એ વિદ્વાન અને હોશિયાર છે, જરૂર ... [વાંચો...]
ગિટારની પહેલી ધૂન – આશા વીરેન્દ્ર
‘જો દે ઉસકા ભી ભલા, જો ના દે ઉસકા ભી ભલા.’ એક ભિખારી ગળું ફાડીને બોલ્યે જતો હતો. તો વળી સહન ન થઈ શકે એટલા કર્કશ સ્વરમાં એક દંપતી ગાતું ગાતું આગળ વધી રહ્યું હતું- ‘ગરીબોં કી સુનો, વો તુમ્હારી સુનેગા.....’ પાણીનાં પાઉચ વાળો, વડા-પાઉં વાળો, ચાંદલા, પીન-બક્કલ વેચવાવાળી – આ બધા ઠસોઠસ ભરેલા ડબ્બાની ભીડમાં ઉમેરો કરતા હતા. એક તો કાળ-ઝાળ ... [વાંચો...]
32 પ્રતિભાવો : પ્રયાગ – અશ્વિન મ. વસાવડા
January 24, 2012 at 9:18 am
ખુબ જ સુન્દર વાર્તા. માત્ર શિર્શક પસન્દ ના આવ્યુ.
January 24, 2012 at 8:11 pm
Prayag in Hindu tradition signifies confluence of two or more rivers where ablutions (bathing) before worship.
બે અલગ અલગ સામાજિક વિચારધારાનુ મિલન પ્રયાગ
બે અલગ અલગ પવિત્ર આત્માનુ મિલન એ પ્રયાગ
શીર્ષકમાં આખી વારતાનો વિચાર છે
January 24, 2012 at 9:18 am
Great one with thinking of new India,
January 24, 2012 at 9:35 am
January 24, 2012 at 10:12 am
ખરેખર, બહુ જ સરસ રીતે વાર્તા લખી છે. છાપામાં આ પ્રકારના કોઈ સમાચાર વાંચતા હોઈએ તો મોટે ભાગે એનો અંત દુ:ખદ જ જાણતો હોય છતાંયે એવી જ વાત અહી ખૂબીથી રજુ કરી છે જેનો અંત ખુબ સરસ છે. ઉત્તમ વાત.
January 24, 2012 at 10:32 am
This is an awesome and fantastic story. our society is changing now. and if this is true story than my hats off for both mothers those who adopt child in their young time.
January 24, 2012 at 11:39 am
વ્યથા ની કથા બધા કરે પણ વ્યવસ્થા બહૂ ઓછી પચતી હોય છે.
હીરો ચમકાવવા બહુ ઘસાય તેમ જેટલા દુખ મા થી પસાર થવુ પડે તેટલુ જીવન ઊત્કર્ષ તરફ આગળ વધાય. ખુબ સુન્દર લેખ.
January 24, 2012 at 11:47 am
ખુબજ સુન્દર વાર્તા. અશ્વિન વસાવડા તથા સમ્પાદક બન્નેને અભિનન્દન.
January 24, 2012 at 11:58 am
thanks to readgujrati and mugreshbhai
Hiral Vyas "Vasantiful" says:
January 24, 2012 at 12:20 pm
ખુબ જ ભાવનાત્મક. સુંદર
January 24, 2012 at 12:22 pm
Very nice story… Very different. Liked Aradhana’s character a lot, especially the way she stood for her decision against all odds… Commendable story
January 24, 2012 at 12:40 pm
January 24, 2012 at 4:49 pm
Karasan Bhakta usa says:
January 24, 2012 at 8:27 pm
જાણેલુ અને વાચેલુ કે,” ઘાયલકી ગત ઘાયલ જાણે “!
અહી તો આતરિક સમજ અને પાક્કા નિર્ધાર સાથેની લાગણીસભર સુન્દર વાર્તા.
January 24, 2012 at 9:10 pm
January 24, 2012 at 9:36 pm
January 25, 2012 at 2:07 am
January 25, 2012 at 5:12 am
Yagnesh K. Rajput says:
January 26, 2012 at 2:40 pm
બહુ જ ઓછી વાર્તા એવી હોય છે કે જે મને અન્ત સુધી જક્ડી રાખતી હોય છે,,,
Thank you for good one……..
durgesh b oza says:
January 27, 2012 at 6:32 pm
નવલા ક્રાંતિકારી વિચારને રજુ કરતી, સરસ સુંદર પ્રવાહમાં વહેતી જતી લાગણીસભર વાર્તા એટલે ‘પ્રયાગ’ શ્રી અશ્વિનભાઈ વસાવડાને તેમ જ શ્રી મૃગેશભાઈને અભિનંદન. પ્રેરક,હ્ર્દયસ્પર્શી વાર્તા.વાહ. -દુર્ગેશ બી.ઓઝા પોરબંદર
January 27, 2012 at 9:53 pm
All the characters are described so well. Loved to read Aaradhana and her Mom – Bhadra’s conversations. Aaradhana has a jolly nature and very matured thinking. Her responses to her Mom’s questions were wonderful:
‘તો જવાબ ન દેવો, કહેનાર જે કહે તે એક કાનેથી સાંભળી બીજે કાનેથી કાઢી નાખવું.’
‘તો એમ કહેને કે મંગળામાસીનો ગુસ્સો મારી ઉપર ઠાલવે છે.’
‘તારે કહેવું હતું ને કે મંગળાબહેન, તમે જે કહો છો તે સાચું કહો છો.’
‘મૉમ, મંગળામાસી અને તેની ઉંમરની માસીઓ, કાકીઓ, ફોઈઓ ચાડીચૂગલી, શંકાકુશંકા સિવાય બીજું કરે છે શું ? હું દત્તક બાળક લઉં તેમાં આ બધાંના પેટમાં શું દુઃખે છે ? આ વિચાર સમજવાની પચાવવાની તેમની માનસિક ક્ષમતા કે કક્ષા જ નથી. તેઓને આવા ગંદા વિચાર જ આવવાના, પણ મને આવી ટીકાની કોઈ અસર નથી.’
‘માની જેમ નહીં, હવે તેની મા જ છું, એ મારો દીકરો છે.’
નહીં સ્વીકારે તો એવા શંકાશીલ પતિ કરતાં હું કુંવારી રહી મારા મુન્નાને મોટો કરીશ.’
Then her conversation with that 40-year old guy was also very nice. She used to take so big things of life in such an easy way but tactfully. Loved her way of thinking and living life.
The last few lines of the story were also completely unexpected:
મમ્મી પ્રયાગને તેડીને અંદર ગઈ. નીલે દરવાજા ઉપરની ‘નેમ પ્લેટ’ આરાધનાને બતાવી અને પોતે જ વાંચી :
‘ડૉ. નીલ મમતા મહેતા, એમ.ડી.’
આરાધનાએ આશ્ચર્યથી નીલ સામે જોયું.
‘હા આરાધના, યુવાનવયે વિધવા થયા પછી બાળકવિહોણી મમ્મીએ મને હું એક-દોઢ વર્ષનો હતો ત્યારે જ અનાથઆશ્રમમાંથી મને દત્તક લીધો હતો.’
Thank you so much for writing this story and sharing with us Shri Ashvin M. Vasavda. This story is so positive…
January 29, 2012 at 10:48 am
ભાવનાપ્રધાન્ વાચક્ એ સર્જક નુ સદભાગ્ય…
Ashish Dave, Sunnyvale, California says:
February 1, 2012 at 12:03 am
Looking forward to more of your work…
February 4, 2012 at 8:50 pm
awesomw story, very sentimental, touchy, its big inspiration …
August 16, 2012 at 8:21 pm
April 17, 2013 at 6:34 pm
June 15, 2013 at 11:56 am
August 22, 2013 at 7:28 pm
Thank you Ashwinbhai for a wonderful story.
September 8, 2013 at 4:42 pm
August 22, 2014 at 3:55 pm
August 27, 2014 at 8:50 pm
આભાર રવિ….તમારુ સરનામુ આપ્સો?
April 13, 2016 at 12:53 am
Click here to cancel reply.
Select language:   Gujarati   English   (Press F12 to change language) Show Keyboard
Notify me of follow-up comments by email.
Notify me of new posts by email.
રીડગુજરાતી.કોમ પર પ્રસ્તુત થતા લેખ ટાઈપ કરવા માટે યોગ્ય વ્યક્તિઓની જરૂર છે. પૂરતું વળતર આપવામાં આવશે. વોટ્સએપ : ૯૯૭૪૪૧૦૮૬૮
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
હાસ્યનો હોજ.. – સં. તરંગ હાથી
સરિતાની શરત – રમણ મેકવાન
છે(છો)ડ સખી સરગમ – સ્વાતિ મેઢ
શ્રદ્ધા સ્મૃતિમંદિર – ડૉ. ચંદ્રકાન્ત મહેતા
થોડાસા રુમાની હો જાયે.. – નમ્રતા દેસાઈ
tia: બીચરી વાર્તા તો પોતાના ઠેકાણે રહી અને લેખ કહો કે...
viren machwala: Give me more quotes
CD VORA: મને મજા આવી હું પણ આવા તબક્કાઓમાંથી વરસાદ થયો...
સંજય કે સંઘવી: જેમ પુ રવિશંકર મહારાજ કેહતા તેમ ડૉ કલામ...
ગોપાલ ખેતાણી: અદભૂત વર્ણન. આપની સાથે દરિયાઈ સફર કરી તેવો...
જગદીશ કરંગીયા ‘સમય’: ટૂંકી વાર્તા કે લેખ ? અતિ સુંદર...
Yogesh pandya: I m writter yogesh pandya..u hv read my...
Mahendra kumar, Babariya Dubai: Thought provoking article.
Chauhan Yashpa: Wah sir good story…….
Kirtika Macwan: A wonderful story
રીડગુજરાતી પરના વિશેષ લેખો કે અન્ય અગત્યની માહિતી આપના ઈ-મેઈલ પર મેળવવા માટે અહીં આપનું ઈ-મેઈલ સરનામું લખીને જોડાઓ.(4500 થી વધુ વાચકો)
પુણ્યનું વાવેતર – મનસુખ સલ્લા
હાથનાં કર્યાં – અર્જુનસિંહ કે. રાઉલજી
રાજાને જે ચરણપ્રહાર કરે તેને શી સજા કરવી જોઈએ? – આચાર્ય શ્રી ‘વાત્સલ્યદીપ’ સૂરિજી
ત્રણ ગીત – કાંતિલાલ એમ. કામરિયા
માઈન્ડ યોર ઓન બિઝનેસ? – ગિરીશ ગણાત્રા
રીડગુજરાતી વિશે : પ્રેસ વિભાગ
નવરસમાં ઝબોળાયેલી માઈક્રોફિક્શન – ડૉ. હાર્દિક નિકુંજ યાજ્ઞિક
એક અપીલ – ધ્રુવ ભટ્ટ
વન ડે માત્રમ – કુલદીપ લહેરુ
This site is dedicated to Shrimad Bhagvat Mahapuran
Back to top ↑
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.